Arónia a Arterin a Vasocardin
Dobrý deň chcela by som sa opýtať či môžem užívať  šťavu z arónie   (vraj je dobrá na  znižovanie cholesterolu)  ked užívam lieky arterin cholesterol a na prolaps mitrálnej chlopne vasocardin. Ďakujem
Dobrý deň.
Ďakujeme za Vašu otázku.
Šťava z arónie je známa svojimi antioxidantmi, vitamínom C, flavonoidmi a ďalšími prospešnými látkami, ktoré môžu pomôcť pri podpore kardiovaskulárneho zdravia, vrátane znižovania hladiny cholesterolu a ochrany pred zápalom. Neexistujú žiadne známe závažné interakcie medzi šťavou z arónie a uvedenými prípravkami. Z tohto dôvodu sa ich súbežné užívanie javí ako bezpečné.  Vzhľadom však na súčasný obsah vitamínu C aj v prípavku Arterin Cholesterol, odporúčam užívať šťavu z arónie vo výrobcom stanovených dávkach a dávkovanie nezvyšovať.
Prajem pekný zvyšok dňa.
S pozdravom
Mgr. Barbora Bičanovská